《过观音岩》
清代·梁国治

石壁立水外，风涛浩汹汹。何年巨灵擘，幻此金莲涌。

谽谺豁幽巨，液沥垂乳湩。飞空土危梯，万象罗森耸。

澄潭空心颜，倒景群山拱。江帆日暮摇，回首苍烟重。

一声清磬鸣，上界香云拥。

作者简介：（1723—1786）清浙江会稽人，字阶平，号瑶峰，一号丰山。乾隆十三年进士第一，授修撰，官至东阁大学士，兼户部尚书。性好学爱才，治事敬慎缜密。卒谥文定。有《敬思堂文集》。